55. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. Δ5/3483 της 23 Ιουλ./8 Αυγ. 1986  (ΦΕΚ Β΄ 543) Αναπροσαρμογή παραβόλων για άδειες ίδρυσης και λειτουργίας φροντιστηρίων και άσκησης του επαγγέλματος οικοδιδασκάλου. Έχοντας υπόψη: 1.Τις διατάξεις του Α.Ν. 2545/1940 που αναφέρονται στην ίδρυση και λειτουργία φροντιστηρίων και στην άσκηση του επαγγέλματος του οικοδιδασκάλου. 2.Την απόφασή μας με αριθ. Φ.200.1/6/6319/ 21.3.74 (ΦΕΚ 447/74 Β΄) (ανωτ. αριθ. 32) με την οποία καθορίστηκαν τα παράβολα που πρέπει να πληρώνουν οι ενδιαφερόμενοι για την απόκτηση άδειας ίδρυσης και λειτουργίας φροντιστηρίων και άσκησης του επαγγέλματος οικοδιδασκάλου. 3.Τις διατάξεις του άρθρ. 31 του Νόμ. 1473/84 που παρέχουν την ευχέρεια στον Υπουργό Οικονομικών, σε συνεργασία με τον κατά περίπτωση αρμόδιο Υπουργό, να αναπροσαρμόζει τα παράβολα που εισπράττονται υπέρ του Δημοσίου. 4.Την απόφαση του Πρωθυπουργού και του Υπουργού Οικονομικών με αριθ. 5442/16.5.86 (ΦΕΚ 343/86 Β΄) «Ανάθεση αρμοδιοτήτων στον Υφυπουργό Οικονομικών». 5.Την απόφαση του Πρωθυπουργού και του Υπ. Εθνικής Παιδείας και Θρησκευμάτων με αριθ. Η/4840/24.6.86 (ΦΕΚ 389/86 Β΄) «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων», αποφασίζουμε: Αναπροσαρμόζουμε τα ποσά των παραβόλων που προβλέπονται απ’ τις παρακάτω διατάξεις του Α.Ν. 2545/1940, ως εξής: 1.Της παρ. 2 του άρθρ. 65, για άδεια ίδρυσης φροντιστηρίου, από δρχ. 500 σε δρχ. 1.500 2.Της παρ. 3 του άρθρ. 81 σε συνδυασμό με το άρθρ. 66, για ανανέωση της άδειας ίδρυσης φροντιστηρίου, από δρχ. 400 σε δρχ. 1.200. (Αντί για τη σελ. 550,227(β) Σελ. 550,227(γ) Τεύχος 1153-Σελ. 105 Ιδιωτικά Εκπαιδευτήρια Φροντιστήρια 32.Ζ.α.49-55 3.Της παρ. 4 του άρθρ. 66 σε συνδυασμό με την παρ. 3 του άρθρ. 17, για κάθε μέρα εκπρόθεσμης ανανέωσης της άδειας ίδρυσης φροντιστηρίου, από δρχ. 50 σε δρχ. 150. 4.Της παρ. 3 του άρθρ. 65, για άδεια λειτουργίας φροντιστηρίου, από δρχ. 300 σε δρχ. 900. 5.Του άρθρ. 67, για άδεια μεταφοράς φροντιστηρίου σε άλλο οίκημα της ίδιας πόλης, από δρχ. 100 σε δρχ. 300. 6.Των παρ. 2 και 5 του άρθρ. 75, για χορήγηση και ανανέωση άδειας άσκησης του επαγγέλματος οικοδιδασκάλου, από δρχ. 100 σε δρχ. 300. Τα ανωτέρω ποσά θα εισπράττονται απ’ τα Δημόσια Ταμεία και θα εισάγονται στα έσοδα του Κρατικού Προϋπολογισμού. Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 